钦定古今图书集成/理学汇编/字学典/第123卷 > 朱曰藩
## 钦定古今图书集成/理学汇编/字学典/第123卷 > 朱曰藩

按《仑山集》：“朱曰藩字子价，宝应人。举嘉靖甲辰进士，
为乌程令，终九江知府。常闭户读书，素工笔札，门外
持缣素求词翰者，纚纚不绝。”

按《艺苑卮言》：“九江颇临晋法书，绝喜祝希哲，而以己
意出之，婉秀潇洒，绝有姿态，而结法失之疏。”

按《续文献通考》：“朱子价楷法亦精，再传之后，疏慢肥
弱，种种因之。”